- Muslimsk sekt levde ti år under jorden
Bunkeren består av katakombe-lignende ganger som er spredt over åtte underjordiske etasjer. De ble funnet under et falleferdig murhus i utkanten av byen Kazan i Tatarstan i forrige uke, melder nyhetsbyrået Associated Press.38 voksne og 27 barn har angivelig bodd i bunkeren omtrent uten å se dagens lys. Mange skal ha levd under jorden i om lag ti år, og en del av barna er også født der.Fire sektmedlemmer er blitt siktet for barnemishandling, og det er mistanke om at noen av barna er blitt misbrukt. Da politiet sendte de yngste beboerne i bunkeren til en helsesjekk, viste det seg at en 17 år gammel jente var gravid. Lederen for sekten, Faizrakhman Sattarov (83), har angivelig forsøkt å opprette sitt eget islamske kalifat under jorden. Tilhengerne hans har fått beskjed om å studere Sattarovs skrifter og å isolere seg fra omverdenen. Kun et fåtall fikk lov til å forlate bunkeren for å selge varer på det lokale markedet, skriver BBC.Så langt er 19 av barna tatt hånd om av myndighetene eller innlagt på sykehus. Bunkeren skal ikke ha vært skikkelig oppvarmet, og den yngste beboeren var bare 18 måneder gammel.
Nærmere 70 medlemmer av en islamsk sekt har levd i en underjordisk bunker i Russland i ti år, ifølge lokale medier.